Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: „5. számú melléklet a 9/1998. (II. 20.) BM rendelethez
Paragraph Index: 141

2. Szervezési, ügyviteli feladatok 2.1. Az adatlapok elõállítása, eljuttatásuk a szavazókörökbe Az adatlapokat a HVI – szavazókörönként, szavazástípusonként 1-1 példányban – a központi szállítódobozban kapja meg a szavazás napját megelõzõ héten. Az adatlapokon a megye/fõváros neve és az OEVK sorszáma, a jelöltek és listák nevei és azonosítói nyomdailag elõnyomottak. A nyomdából a TVI-kbe történõ szállításért az OVI vezetõje, a TVI-bõl a HVI-khez történõ szállításért, az adatlapok tartalmi ellenõrzéséért a TVI vezetõje felelõs. A TVI vezetõje dönthet úgy, hogy az adatlapok elõzetes tartalmi ellenõrzését a HVI vezetõi az OEVI-kben tegyék meg. Ellenõrzési szempontok: – a szállítódobozban a szavazókörnek megfelelõ adatlapok vannak-e benne, – az adatlapok darabszáma, – az elõnyomott adatok egyezõsége. A telefonos adatjelentéshez, illetõleg adatfogadáshoz a HVI megfelelõ számú adatlapot másol. 2.2. Az adatlapok kitöltése A HVI vezetõje a szavazás napja elõtt az adatlapokra rávezeti a szavazóköri azonosítókat és az „A” rovatokba beírja a névjegyzékbe 16 óráig felvett választópolgárok számát. Az adatlapok eredmény adatainak kitöltése – a szavazás befejezését követõen – a szavazókörökben, a szavazólapok megszámlálása és összesítése után történik. Az adatlapokat a jegyzõkönyvvezetõ tölti ki. Legfontosabb tudnivalók: – minden rovat legyen kitöltve (ha nincs adat, akkor azt áthúzással kell jelölni), – a beírt adatok a rovatok közötti számszaki összefüggéseknek feleljenek meg, – az adatlap csak tollal tölthetõ ki, – jegyzõkönyvvezetõ aláírása szerepeljen az adatlapon, – a szavazókör bélyegzõjének lenyomata legyen rajta az adatlapon. 2.3. Az adatlapok továbbításának, feldolgozásának elõkészítése Az adatlapok gyors továbbítását és feldolgozását a helyi adottságokra figyelemmel az OEVI és a HVI szervezi meg. Minden adatlapot az OEVI vezetõje által kijelölt, az OEVK területén fekvõ okmányirodában kell feldolgozni. A HVI a szavazókör és a HVI székhelye közötti továbbítás rendjét alakítja ki. A gyors továbbítás érdekében az adatokat telefonon, telefaxon vagy az adatlapok szállításával is továbbítani lehet a feldolgozást végzõ okmányirodai HVI-hez (OEVI-hez). A távolságok és a technikai lehetõségek figyelembevételével ezek közül azokat a megoldásokat kell kiválasztani, melyekkel a leggyorsabb adattovábbítás és -feldolgozás érhetõ el. A telefonos adattovábbításhoz az adatot küldõk számára azonosító jelszavakat kell kiadni. Az OEVI-nél és a HVI-nél az adatok fogadását és ellenõrzését meg kell szervezni. A telefonos adatfogadó helyeket el kell látni kellõ számú üres (csak a jelöltek, listák adatait tartalmazó) adatlappal. Az adatlap, jegyzõkönyv számszaki ellenõrzését segítõ, választhatóan használandó számítógépes szoftver telepítését – a TVI szakmai irányítása mellett – az OEVI szervezi meg.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes